Kompatibilita liekov AD Trittico s analgetikami Trinell, Cetalgen a Nalgesin Forte
Dobrý deň, beriem AD Trittico, zistila som že analgetiká typu Ibalgin by sa nemali brať, že je vhodnejší panadol - viete mi povedať, ako je na tom liek Trinell, Cetalgen a Nalgesin Forte? Ako vedľajší účinok mám bolesti hlavy + pravidelné migrény, aspoň sem tam niečo vziať potrebujem. Ďakujem.
Dobrý deň,
ďakujeme za Vašu otázku.
Medzi liekmi Trittico a Trinell/Cetalgen/Nalgesin Forte nebolo pozorované vzájomné ovplyvnenie účinku. Príležitostné užitie uvedených liekov od bolesti je preto počas liečby Tritticom možné.
Prajem pekný zvyšok dňa.
S pozdravom
PharmDr. Veronika Kiabová